***Бекітемін:***

***2 сынып Мұғалім: Шарғабаева Ж.С.***

|  |  |  |
| --- | --- | --- |
| ***Пәні***  | ***Тақырыбы*** | ***Уақыты***  |
| *«Қызықты грамматика» үйірме жұмысы* | *Іскерлік ойын. «Талаптыға – нұр жауар»* | *24.04.2013* |

|  |
| --- |
| ***Мақсаттары:*** |
| ***Білімділік:*** | ***Дамытушылық:*** | ***Тәрбиелілік:*** |
| *Оқушылардың ойын арқылы сөз ойлап айту, жұмбақ шешу, ребус шешуге үйрету. Білімдерін тексеру, сатылай кешенді талдау жасату.* | *Оқушылардың сөздік қорын, сөйлеу тілін дамыту. Меңгерген білім, білік, дағдыларын жетілдіре түседі. Осы таңдау курсы арқылы оқушылардың дүниетанымы кеңіп, дұрыс, байланыстырып сөйлеуге үйрету. Грамматикалық сауаттылықтары арттыру.* | *Ұжымдық іс-әрекетке тәрбиелеу. Жан-жақты ізденушілікке баулу.* |

***Түрі:*** *ойын, жарыс сабақ.*

***Әдіс-тәсілдері****: ойын, сөзжұмбақ шешу, сұрақ-жауап, СКТ.*

***Көрнекіліктер:*** *мультимедия тақта.*

***Пәнаралық байланыс:*** *математика, ән, дүниетану.*

***Сабақтың барысы: І.Ұйымдастыру.***

***«Шаттық шеңбері»*** *психологиялық дайындық. Оқушыларды үш топқа бөлу. Топтарға ат қою. Оқушылар берілген тапсырмаларға ауызша және жазбаша түрде жауап береді. Әр дұрыс жауапқа қошемет көрсетіліп отырады.*

***«Білімпаздар» тобы, «Зеректер» тобы «Дарындылар» тобы***

***Бір шумақ ән жолымен.*** *Бесігінде бақыттың,*

 *Ән-жырымен уақыттың,*

 *Қанатында арманның,*

 *Шыршасындай орманның*

 *Өсіп келе жатырмын.*

***ІІ.Жаңа сабақ.***

***1. Ойнайық та, ойлайық! «Бұл қай дыбыс?» Дыбыстық мінездеме беру.***

*Қымызда бар,
Шұбатта жоқ.
Ындызда бар,
 Қуатта жоқ.   (Ы)*

*Түленде бар,
Балықта жоқ.
Шүленде бар,
 Халықта жоқ.   (Ү)*

*Жемісте бар,
Жидекте жоқ.
Өрісте бар,
 Жиекте жоқ.   (С)*

***Тапсырма-1.*** *Үш топ берілген әріптерге дыбыстық мінездеме береді.*

***2. «Кім жылдам?» Ойын «Кім көп сөз айтады?»*** ***Тапсырма-2.*** *Берілген әріптерден кім тез көп сөздер құрастырады? Және одан бір шыққан сөзге математикалық тәсілмен дыбыстық мінездеме бер.*

 **а қ т а ы л о ғ ұ л з м**

***3. Ұйқасын тап****.*

*Тастан тасқа секіріп,
Жем тереді...
                      Кекілік.
Құйрығы он қарыс,
Бұл айбатты..
                      Жолбарыс.
Жүнді жайып өрнектеп,
Шиге орап тептік төпелеп.
Сосын аштық көрмек боп,
Дап-дайын тамаша...
                        Текемет.*

***Тапсырма-3.*** *Шешуіндегі сөздерге* ***сөзсазындық талдау*** *жасау. І-ІІ деңгей*

***4. «Оқыған озар, Еріншек-тозар», «Жұмбақ әлемінде» жұмбақ шешу.****Кең байтақ туған жеріме,
Кетпесін деп жат із өтіп.
Тыныштық тілеп еліме.
Отанды кім тұр күзетіп?
/Жауынгер/
Тоққа тисе мұрты ұзын,
Табанымен жазық.
Киімдердің қыртысын,
Береді тез жазып.
/Үтік/
Шүберек қабығы,
Іші құс мамығы.
/Жастық/*

***Тапсырма-4.*** *Шешуін тауып үш топтан топ басшылары* ***зат есімге сатылай кешенді талдау*** *жасайды.****5. «Сөздер шынжыры» ойыны***

*Экранда берілген сөздердің соңғы әріпін пайдаланып жаңа сөз туып «сөздер шынжырын» құру.*

***Қарлығаш шарбақ***

***6. Сызба бойынша заттарға сипаттама беріңдер.*** *Сипаттама беруде қай сөз табын пайдаландың?*

|  |  |  |
| --- | --- | --- |
| *Түсі*  | *Түрі*  | *Дәмі*  |
|  |  |  |

****

***Тапсырма-5. Сын есімге сатылай кешенді талдау жасау.***

***7.Сиқырлы сөздер. «Телефон» ойыны.*** *Телефондағы сандар арқылы сөз табу.*

***Өлеңді жатқа айтып бер.***

***ІІІ. Қорытындылау. Бір шумақ ән жолымен.***

***ІV. Мадақтау.***